Ramón Ferreiro Lago

Ramón Ferreiro Lago, nado en Mondoñedo o 20 de xaneiro de 1872 e finado no Carballiño o 25 de xullo de 1962, foi un avogado, escritor e xornalista galego.

 Traxectoria 
Fillo de Jesús Ferreiro Hermida e Pascuala de Lago Baamonde Montenegro Pérez Villarmea. Estudou dereito. Fundou en Valladolid a Revista Notarial de Castilla la Vieja (1898). Ingresou por oposición no notariado en 1907. Foi notario en Ledesma (1912), Belchite (1915), Cerdedo (1916), Rábade (1918)El Progreso, 13-6-1918, p. 2. e Vilalba (1924), onde fundou a Unión Ciudadana Anticaciquil da que foi secretario.El Regional, 14-1-1926, p. 3. En 1925 pasou a ser notario de Lodosa (Navarra) e ao ano seguinte do Carballiño.

No Carballiño dirixiu os periódicos Hermandad (1928), Vanguardia Republicana (1931) e La Tribuna Forense Gallega (1931).El Ideal Gallego, 22-1-1931, p. 4.  Colaborou en Faro Villalbés. Foi membro do Partido Republicano Gallego e despois integrouse en Izquierda Republicana da que foi elixido presidente no Carballiño.El Pueblo Gallego, 27-6-1934, p. 10. En novembro de 1934 pasou a desempeñar a notaría de Carballo.

Co golpe de Estado do 18 de xullo de 1936 foi xulgado na Coruña por rebelión e o seu proceso foi sobresido. Foi novamente xulgado na Coruña en 1939 por inxurias ao xefe do Estado, acusado de insultar a Franco durante unha representación teatral, e novamente sobresido. No franquismo foi notario na  Estrada (1940) e Sueca, onde se xubilou en 1947. 

Finou no Carballiño o 25 de xullo de 1962.ABC, 28-7-1962, p. 37.

 Obras 
 Código civil. Cuestiones selectas, 1897.
 Condición juridica de la mujer. Estudio filosófico, historico y del código civil, 1902.
 El gobierno de Sancho. Estudio filosófico-crítico (con José María de Mariscal y Luis), 1905.
 Los nuevos horizontes del Derecho civil y el provenir de la institución notarial, 1917.

 Recoñecementos 
Era cabaleiro da Orde de Afonso XII e comendador da Orde de Sabela a Católica.

 Vida persoal 
Casou con Concepción Rodríguez Meyre en 1906.El Eco de Santiago, 4-9-1906, p. 1. Foi tío de Fernando, Ramón Ferreiro Rodríguez e de Julio García-Gabilán Ferreiro.

 Notas 

 Véxase tamén 
 Bibliografía 
 Artigo "Ferreiro Lago, Ramón" da Gran Enciclopedia Galega.

 Ligazóns externas 
 Xenealoxía Cao de Cordido

Categoría:Notarios
Categoría:Escritores de Galicia en lingua castelá
Categoría:Xornalistas de Mondoñedo
Categoría:Represaliados polo franquismo
Categoría:Nados en Mondoñedo
Categoría:Nados en 1872
Categoría:Finados en 1962